text: қарабай сатқанбаев (1949 жылы туған, жамбыл ауданы) актер, қазақстан республикасының еңбек сіңірген артисі (1994). құрманғазы атындағы қазақ ұлттық актерлік бөлімін бітірген. 1972 жылдан жамбыл облыстық қазақ драма театрында еңбек етіп келеді. 50-ден аса рөлдерде ойнады. м.шолоховтың «тынық дон» (екі бөлімді) спектакліндегі басты рөл григорийді шекспирдің «отеллосында» отелло мұхтар әуезовтің «еңлік кебегінде» еспенбет хамит ерғалиевтің құрманғазы шыңғыс айтматов пен қалтай мұхамеджановтың «көктөбедегі кездесуінде» мәмбет, тағы басқа образдарды сомдады. сатқанбаев театр сахнасына киелі өнерге тән кірпияздықты, тазалықты өзімен бірге ала келген актер. оның аяқ басысында келісті көркемдік, дауыс ырғағында сұлу нақыш бар. ол образдарға өз бояуын, өз көзқарасын қоса біледі. театр сахнасындағы шеберліктің дамуына дәуірге сай жаңалық қосуға лайықты үлесі бар актер. оның трагедиялық жанрлардағы кейіпкерлердің ішкі қайшылықтарын терең ашып көрсетудегі еңбегі әріптестеріне үлгі. республикалық «жігер» жастар фестивалінің жеңімпазы. 1994 жылы «қазақстан республикасының еңбек сіңірген артисі» атағына ие болды.